La Jocurile Olimpice din 2012 a întâlnit-o pe italianca Elisa Di Francisca în tabloul de 16. Avea un avantaj de două tușe când a fost lovită la bărbie de cochilia adversarei ei și a căzut la pământ. Meciul a fost întrerupt câteva minute pentru intervenția medicului. Accidentarea a scos-o din ritm și ea a fost învinsă cu 9-15, Di Francisca devenind campioană olimpică în cele din urmă. Și-a luat revanșa la Campionatul Mondial din 2013 de la Budapesta, unde a întâlnit-o din nou pe Di Francisca, de data asta în semifinale. Carolin Golubytskyi a fost încă lovită cu pomoul la mască, Elisa Di Francesca primind un cartonaș rosu și o tușă de penalizare pentru joc periculos. Meciul s-a dus în timp suplimentar, unde Carolin Golubytskyi a câștigat la „tușa de aur”. A fost învinsă în finală de o altă italiancă, Arianna Errigo, și s-a mulțumit cu argint.